Guadalajara Open 2023

Guadalajara Open 2023 var en tennisturnering for kvinder, der blev spillet udendørs på hardcourtbaner i Centro Panamericano de Tenis i Guadalajara, Mexico i perioden 17. - 23. september 2023. Det var den anden udgave af Guadalajara Open, og turneringen blev afviklet under navnet Guadalajara Open Akron presented by Santander. Turneringen var en del af WTA Tour 2023 som sæsonens næstsidste turnering i kategorien WTA 1000.

Singletitlen blev vundet af Maria Sakkari, der var seedet som nr. 2, og som i finalen besejrede Caroline Dolehide med 7-5, 6-3. Dermed vandt Sakkari sin anden WTA-titel i karrieren, fire år efter at hun i maj 2019 havde sikret sig sin første titel i Rabat, og i den mellemliggende periode havde hun tabt seks finaler i træk. Hun blev samtidig den første græske vinder af en titel på WTA 1000-niveau, og det var dermed den største titel i hendes karriere indtil da. Maria Sakkari spillede sig igennem turneringen uden sættab, og hun blev dermed den første WTA 1000-turneringsvinder på WTA Tour 2023 uden sættab. Sakkari var i Guadalajara Open-finalen for andet år i træk, idet hun året før tabte slutkampen til Jessica Pegula, og turneringssejren medførte, at hun avancerede fra 9.- til 6.-pladsen på WTA's verdensrangliste. Caroline Dolehide, der var placeret som nr. 111 på ranglisten, var turneringens store overraskelse, idet hun spillede sig i sin første singlefinale på WTA Tour. Og hun blev den blot anden singlefinalist med en rangering uden for top 100 i en WTA 1000-turnering, siden turneringskategorien blev indført i 2009. Finalepladsen betød, at hun efter turneringen for første gang i sin karriere nåede blandt de 50 bedste på WTA's verdensrangliste.

På grund af afbud fra en lang række topspillere, herunder de syv top 10-spillere Iga Świątek, Aryna Sabalenka, Coco Gauff, Jelena Rybakina, Jessica Pegula, Markéta Vondroušová og Karolína Muchová, blev turneringens deltagerfelt betegnet som det svageste nogensinde i en WTA 1000-turnering. Som kompensation for de syv afbud fra top 10-spillere modtog turneringen $ 350.000 fra WTA Tour, hvilket touren ifølge dens regelbog var tvunget til ved WTA 1000-turneringer.

Sejren i damedoubleturneringen gik til det førsteseedede par, Storm Hunter og Elise Mertens, som vandt med 3-6, 6-2, [10-4] over de tredjeseedede, nykronede US Open-mestre, Gabriela Dabrowski og Erin Routliffe, i finalen. Dermed vandt Hunter titlen for andet år i træk, idet hun året før havde triumferet med Luisa Stefani som makker. Mertens vandt sin 18. WTA-titel i double, heraf den sjette på WTA 1000-niveau, mens Hunter vandt sin syvende doubletitel på WTA Tour og den tredje i kategorien WTA 1000. Storm Hunter og Elise Mertens vandt deres anden turnering som makkere, idet de tidligere på sæsonen havde vundet deres første turnering i Rom.

Præmier 

Den samlede præmiesum for Guadalajara Open 2023 androg $ 2.788.468, hvilket var en stigning på 10,3 % i forhold til året før.

Damesingle

Hovedturnering 

I hovedturneringen deltog 56 spillere, der var fordelt på:
 43 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 3 spillere, der havde modtaget et wildcard (markeret med WC).
 8 spillere, der havde kvalificeret sig til hovedturneringen fra kvalifikationsturneringen (markeret med Q).
 2 lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. 3 af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 28 par, der fordelte sig på:
 26 par, der havde kvalificeret sig i kraft af deres placering på WTA's verdensrangliste.
 2 par, der havde modtaget et wildcard (markeret med WC).

Resultater

Eksterne henvisninger 
 Guadalajara Open  
 WTA - Guadalajara Open 2023

Noter 

2023
WTA Tour 2023